2008R0340 — HU — 10.03.2014 — 002.001

Ez a dokumentum kizárólag tájékoztató jellegű, az intézmények semmiféle felelősséget nem vállalnak a tartalmáért

►B A BIZOTTSÁG 340/2008/EK RENDELETE (2008. április 16.) a vegyi anyagok regisztrálásáról, értékeléséről, engedélyezéséről és korlátozásáról (REACH) szóló 1907/2006/EK európai parlamenti és tanácsi rendelet alapján az Európai Vegyianyag-ügynökség részére fizetendő díjakról (EGT-vonatkozású szöveg) (HL L 107, 17.4.2008, p.6)

Módosította:









▼B

A BIZOTTSÁG 340/2008/EK RENDELETE

(2008. április 16.)

a vegyi anyagok regisztrálásáról, értékeléséről, engedélyezéséről és korlátozásáról (REACH) szóló 1907/2006/EK európai parlamenti és tanácsi rendelet alapján az Európai Vegyianyag-ügynökség részére fizetendő díjakról

(EGT-vonatkozású szöveg)







AZ EURÓPAI KÖZÖSSÉGEK BIZOTTSÁGA, tekintettel az Európai Közösséget létrehozó szerződésre, tekintettel a vegyi anyagok regisztrálásáról, értékeléséről, engedélyezéséről és korlátozásáról (REACH), az Európai Vegyianyag-ügynökség létrehozásáról, az 1999/45/EK irányelv módosításáról, valamint a 793/93/EGK tanácsi rendelet, az 1488/94/EK bizottsági rendelet, a 76/769/EGK tanácsi irányelv, a 91/155/EGK, a 93/67/EGK, a 93/105/EK és a 2000/21/EK bizottsági irányelv hatályon kívül helyezéséről szóló, 2006. december 18-i 1907/2006/EK európai parlamenti és tanácsi rendeletre ( 1 ) és különösen annak 74. cikkének (1) bekezdésére és 132. cikkére, mivel: (1) Meg kell határozni az Európai Vegyianyag-ügynökség (a továbbiakban: Ügynökség) által beszedendő díjak összetételét és összegét, illetve a fizetési szabályokat. (2) A díjak összetételének és összegének figyelembe kell vennie az Ügynökség és az illetékes hatóságok számára az 1907/2006/EK rendeletben előírt feladatokat, és a díjak mértékét úgy kell meghatározni, hogy az azokból származó bevétel – az Ügynökségnek az 1907/2006/EK rendelet 96. cikkének (1) bekezdése szerinti egyéb bevételi forrásaival együtt – elégséges legyen az elvégzett szolgáltatások költségének fedezetére. A regisztrálási díjaknak figyelembe kell venniük az 1907/2006/EK rendelet VI. címe alapján elvégezhető feladatokat is. (3) Olyan díjat kell kiszabni az anyagok regisztrációjára, amely az adott anyag mennyiségi tartományától függ. Az 1907/2006/EK rendelet 74. cikke (2) bekezdésének hatálya alá tartozó regisztrációkra azonban nem szabad díjat kivetni. (4) Az elkülönített intermedierek az 1907/2006/EK rendelet 17. cikkének (2) bekezdése, 18. cikkének (2) vagy (3) bekezdése vagy 19. cikke szerint benyújtott regisztrációjára külön meghatározott díjakat kell kivetni. (5) Az 1907/2006/EK rendelet 10. cikke a) pontjának xi. alpontja szerint benyújtott kérelmeknek szintén díjkötelesnek kell lenniük. (6) A regisztráció naprakésszé tételére díjat kell kiszabni. Elsősorban a mennyiségi tartományt, a regisztrálót – amennyiben az a jogi személyiség változásával jár – és a regisztrációban tartalmazott információt érintő változások díjkötelesek. (7) Díjat kell kivetni a termék- és folyamatorientált kutatásra és fejlesztésre (PPORD) vonatkozó információk bejelentésére az 1907/2006/EK rendelet 9. cikkével összhangban. Díjat kell kivetni a PPORD mentességének meghosszabbítására irányuló bármely kérelem esetében is. (8) Díjat kell kivetni az engedélyezési kérelem benyújtására. A díjnak az egy anyagra, egy felhasználásra és egy kérelmezőre kiterjedő alapdíjból, továbbá a kérelemben esetlegesen szereplő további anyagokra, felhasználásokra vagy kérelmezőkre vonatkozó kiegészítő díjakból kell állnia. Díjat kell kivetni a felülvizsgálati jelentés benyújtására is. (9) Kedvezményes díjakat kell alkalmazni egyes közös benyújtásokra is. Ugyancsak kedvezményes díjakat kell alkalmazni a mikro-, kis- és középvállalkozások fogalmának meghatározásáról szóló, 2003. május 6-i 2003/361/EK bizottsági ajánlás ( 2 ) szerinti mikro-, kis- és középvállalkozásokra (kkv-k). (10) Egyedüli képviselő kinevezése esetén annak megítélését, hogy a kkv-kra érvényes kedvezményes díjakat kell-e alkalmazni, az e képviselő által az adott ügyletben képviselt nem közösségi gyártó, készítmény-előállító vagy termékgyártó foglalkoztatottainak számára, forgalmára és mérlegére vonatkozó adatok – köztük a nem közösségi gyártó, készítmény-előállító vagy termékgyártó kapcsolt és partnervállalataitól származó vonatkozó adatok – alapján kell elvégezni, a 2003/361/EK ajánlással összhangban. (11) Az ebben a rendeletben előírt kedvezményes díjakat azon személy nyilatkozata alapján kell alkalmazni, amely a kedvezményes díjra jogosult. Hamis információk benyújtását az Ügynökség által kivetett igazgatási díjjal és adott esetben a tagállamok által kivetett visszatartó erejű pénzbírsággal kell megakadályozni. (12) Díjat kell kivetni az 1907/2006/EK rendelet 92. cikkével összhangban benyújtott fellebbezésekre. A díj összegének meghatározásakor figyelembe kell venni a fellebbezéssel járó munka összetettségét. (13) A díjakat kizárólag euróban lehet kivetni. (14) Az Ügynökség által beszedett díjak egy részét át kell utalni a tagállamok illetékes hatóságai számára annak érdekében, hogy az fedezze az Ügynökség bizottságaiban dolgozó előadók munkáját és adott esetben az 1907/2006/EK rendeletben előírt egyéb feladatokat. A díjak azon részének felső határát, amelyet a tagállamok illetékes hatóságai számára kell átutalni, a Bizottság kedvező állásfoglalásának birtokában az Ügynökség igazgatósága határozza meg. (15) A tagállamok illetékes hatóságai részére átutalandó összegek meghatározásakor és az Ügynökség számára bármely más jóváhagyott feladathoz szükséges díjazás meghatározásakor az Ügynökség igazgatósága tiszteletben tartja az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendelet ( 3 ) 27. cikkében rögzített hatékony és eredményes pénzgazdálkodás elvét. Az igazgatóságnak emellett biztosítania kell, hogy az Ügynökségnek továbbra is elegendő pénzügyi forrás áll rendelkezésére feladatai ellátásához, tekintettel a meglévő és a többéves becsült költségvetési előirányzatokra, továbbá figyelembe kell vennie a tagállamok illetékes hatósága által elvégzendő munka mennyiségét. (16) Az e rendelet keretében kivetett díjak befizetésének határidejét úgy kell meghatározni, hogy az figyelembe vegye az 1907/2006/EK rendeletben előírt eljárások határidejét. A regisztrációs dokumentáció vagy a naprakésszé tétel iránti kérelem benyújtásához kapcsolódó díjfizetés első határidejét azon határidőkre való tekintettel kell meghatározni, amely ahhoz szükséges, hogy az Ügynökség ellenőrizze a dokumentáció teljességét. Hasonlóképpen a termék- és folyamatorientált kutatásra és fejlesztésre vonatkozó, a regisztrálási kötelezettség alóli mentességről szóló bejelentéshez kapcsolódó díjfizetés első határidejét az 1907/2006/EK rendelet 9. cikkének (5) bekezdésében rögzített határidőre való tekintettel kell meghatározni. Az Ügynökségnek azonban ésszerű póthatáridőt kell meghatároznia azon befizetésekre vonatkozóan, amelyekre az eredeti határidő lejártáig nem került sor. (17) Az e rendeletben előírt díjakat az infláció figyelembevételével ki kell igazítani, és ennek keretében a harmonizált fogyasztói árindexekről szóló, 1995. október 23-i 2494/95/EK tanácsi rendeletnek ( 4 ) megfelelően közzétett európai fogyasztói árindexet kell alkalmazni. (18) Az e rendeletben előírt intézkedések összhangban vannak az 1907/2006/EK rendelet 133. cikkével létrehozott bizottság véleményével, mivel: ELFOGADTA EZT A RENDELETET:







I.

FEJEZET

TÁRGY ÉS FOGALOMMEGHATÁROZÁSOK

1. cikk

Tárgy

Ez a rendelet az Európai Vegyianyag-ügynökség (a továbbiakban: Ügynökség) által kivetett díjak összegét és fizetési szabályait állapítja meg az 1907/2006/EK rendelettel összhangban.

2. cikk

Fogalommeghatározások

E rendelet alkalmazásában:

1. „kkv”: a 2003/361/EK bizottsági ajánlás szerinti mikro-, kis- vagy középvállalkozás;

2. „középvállalkozás”: a 2003/361/EK bizottsági ajánlás szerinti középvállalkozás;

3. „kisvállalkozás”: a 2003/361/EK bizottsági ajánlás szerinti kisvállalkozás;

4. „mikrovállalkozás”: a 2003/361/EK bizottsági ajánlás szerinti mikrovállalkozás.







II.

FEJEZET

DÍJAK

3. cikk

Az 1907/2006/EK rendelet 6., 7. vagy 11. cikke szerint benyújtott regisztráció díjai

(1) Az e cikk (2), (3) és (4) bekezdésének megfelelően az Ügynökség díjat vet ki bármely anyagnak az 1907/2006/EK rendelet 6., 7. vagy 11. cikke szerinti regisztrációjára.

Nem díjköteles azonban az 1–10 tonna mennyiségű anyag regisztrációja abban az esetben, ha a regisztráció iránti kérelem az 1907/2006/EK rendelet 74. cikke (2) bekezdésének megfelelően tartalmazza az említett rendelet VII. mellékletében előírt valamennyi információt.

(2) Amennyiben az 1–10 tonna mennyiségű anyag regisztrációja iránti kérelem nem tartalmazza az 1907/2006/EK rendelet VII. mellékletében előírt valamennyi információt, az Ügynökség e rendelet I. mellékletében rögzített díjat veti ki.

Az Ügynökség az I. mellékletben rögzített díjat veti ki a legalább 10 tonna mennyiségű anyagok regisztrációjára is.

(3) Közös benyújtás esetén az Ügynökség az I. mellékletben rögzített kedvezményes díjat veti ki az egyes regisztrálókra.

Amennyiben azonban a regisztráló az 1907/2006/EK rendelet 10. cikke a) pontjának iv., vi., vii. és ix. alpontjában szereplő vonatkozó információk egy részét külön nyújtja be, az Ügynökség egyéni benyújtás alapján az I. mellékletben rögzített díjat veti ki e regisztrálóra.

(4) Amennyiben a regisztráló kkv, az Ügynökség az I. melléklet 2. táblázatában rögzített kedvezményes díjat veti ki.

(5) Az (1)–(4) bekezdés hatálya alá tartozó díjakat 14 naptári napon belül kell befizetni azt követően, hogy az Ügynökség megküldte a számlát a regisztráló részére.

Azonban azokat a számlákat, amelyeket egy előzetesen regisztrált anyag regisztrációjával kapcsolatban az 1907/2006/EK rendelet 23. cikkében előírt vonatkozó regisztrálási határidőt megelőző két hónapon belül nyújtottak be az Ügynökséghez, 30 napon belül kell befizetni azt követően, hogy az Ügynökség megküldte a számlát a regisztráló részére.

(6) Amennyiben a befizetésre nem kerül sor a (5) bekezdésben előírt határidő lejárta előtt, az Ügynökség póthatáridőt állapít meg a befizetésre. Amennyiben a befizetésre a póthatáridő lejárta előtt sem kerül sor, a regisztráció iránti kérelmet el kell utasítani.

▼M1

(7) Az adott regisztrációval kapcsolatban annak elutasítása előtt befizetett díjak nem téríthetők vissza vagy más módon nem írhatók jóvá a regisztráló részére, amennyiben a regisztráció elutasításának oka az, hogy a regisztráló nem nyújtotta be a hiányzó információkat, vagy nem fizette be a díjat a határidők lejárta előtt.

▼B

4. cikk

Az 1907/2006/EK rendelet 17. cikkének (2) bekezdése, 18. cikkének (2) vagy (3) bekezdése vagy 19. cikke szerint benyújtott regisztráció díjai

(1) Az e cikk (2), (3) és (4) bekezdésének megfelelően az Ügynökség díjat vet ki a telephelyen elkülönített vagy a szállított elkülönített intermediernek az 1907/2006/EK rendelet 17. cikkének (2) bekezdésével, 18. cikkének (2) vagy (3) bekezdésével vagy 19. cikkével összhangban benyújtott regisztrációjára.

Nem díjköteles azonban az 1–10 tonna mennyiségű elkülönített intermedier regisztrációja, amennyiben az 1907/2006/EK rendelet 74. cikke (2) bekezdésének megfelelően a regisztráció iránti kérelem az említett rendelet VII. mellékletében előírt valamennyi információt tartalmazza.

Az e cikkben előírt díjakat kizárólag a telephelyen elkülönített vagy a szállított elkülönített intermediereknek az 1907/2006/EK rendelet 17. cikkének (2) bekezdése, 18. cikkének (2) vagy (3) bekezdése vagy 19. cikke szerint benyújtott regisztrációjára kell alkalmazni. Az intermedier anyagoknak az 1907/2006/EK 10. cikkében előírt információkat szükségessé tevő regisztrációja esetén az e rendelet 3. cikkében meghatározott díjak alkalmazandók.

(2) Amennyiben az 1–10 tonna mennyiségű, telephelyen elkülönített vagy szállított elkülönített intermedier regisztrációja iránti kérelem nem tartalmazza az 1907/2006/EK rendelet VII. mellékletében előírt valamennyi információt, az Ügynökség e rendelet II. mellékletében rögzített díjat veti ki.

Az Ügynökség az II. mellékletben rögzített díjat veti ki a legalább 10 tonna mennyiségű, telephelyen elkülönített vagy a szállított elkülönített intermedier regisztrációjára.

(3) Közös benyújtás esetén az Ügynökség a II. mellékletben rögzített kedvezményes díjat veti ki az egyes regisztrálókra.

Amennyiben azonban a regisztráló az 1907/2006/EK rendelet 17. cikke (2) bekezdésének c) és d) pontjában, vagy 18. cikke (2) bekezdése c) és d) pontjában szereplő vonatkozó információk egy részét külön nyújtja be, az Ügynökség egyéni benyújtás alapján az II. mellékletben rögzített díjat veti ki a regisztrálóra.

(4) Amennyiben a regisztráló kkv, az Ügynökség a II. melléklet 2. táblázatában megállapított kedvezményes díjat veti ki.

(5) Az (1)–(4) bekezdés hatálya alá tartozó díjakat 14 naptári napon belül kell befizetni azt követően, hogy az Ügynökség megküldte a számlát a regisztráló részére.

Azonban azokat a számlákat, amelyeket egy előzetesen regisztrált anyag regisztrációjával kapcsolatban az 1907/2006/EK rendelet 23. cikkében előírt vonatkozó regisztrálási határidőt megelőző két hónapon belül nyújtottak be az Ügynökséghez, 30 napon belül kell befizetni azután, hogy az Ügynökség megküldte a számlát a regisztráló részére.

(6) Amennyiben a befizetésre nem kerül sor az (5) bekezdésben előírt határidő lejárta előtt, az Ügynökség póthatáridőt állapít meg a befizetésre. Amennyiben a befizetésre a póthatáridő lejárta előtt sem kerül sor, a regisztráció iránti kérelmet el kell utasítani.

▼M1

(7) Az adott regisztrációval kapcsolatban annak elutasítása előtt befizetett díjak nem téríthetők vissza vagy más módon nem írhatók jóvá a regisztráló részére, amennyiben a regisztráció elutasításának oka az, hogy a regisztráló nem nyújtotta be a hiányzó információkat, vagy nem fizette be a díjat a határidők lejárta előtt.

▼B

5. cikk

A regisztráció az 1907/2006/EK rendelet 22. cikke szerinti naprakésszé tételének díjai

(1) Az e cikk (2), (3) és (4) bekezdésének megfelelően az Ügynökség díjat vet ki a regisztrációk 1907/2006/EK rendelet 22. cikke szerint benyújtott naprakésszé tételére.

Nem vet ki díjat azonban az Ügynökség a regisztráció naprakésszé tételének alábbi eseteire:

a) nagyobból kisebb mennyiségi tartományba sorolás;

b) kisebből nagyobb mennyiségi tartományba sorolás, amennyiben a regisztráló korábban befizette a nagyobb mennyiségi tartomány után esedékes díjat;

c) a regisztráló státusának vagy azonosságának megváltozása, amennyiben a jogi személyiség nem változik;

d) az anyag összetételének megváltozása;

e) információ az új felhasználásokról, ideértve az ellenjavallt felhasználásokat is;

f) az anyag új kockázataival kapcsolatos információ;

g) az anyag osztályozásának vagy címkézésének megváltozása;

h) a kémiai biztonsági jelentés megváltozása;

i) az anyag biztonságos felhasználására vonatkozó útmutató megváltozása;

j) az 1907/2006/EK rendelet IX. vagy X. mellékletében felsorolt vizsgálat szükségességéről szóló bejelentés;

k) a korábban bizalmasként kezelt információ hozzáférhetővé tételére vonatkozó kérelem.

(2) Az Ügynökség a III. melléklet 1. és 2. táblázatában megállapított díjat veti ki a mennyiségi tartomány naprakésszé tételére.

Más naprakésszé tételek esetében az Ügynökség a III. melléklet 3. és 4. táblázatában megállapított díjat veti ki.

▼M1

A regisztrációban szereplő információkhoz adott hozzáférés változása esetén az Ügynökség a III. melléklet 3. és 4. táblázatában megállapított díjat veti ki minden naprakésszé tett tétel esetében.

Vizsgálati összefoglalás vagy átfogó vizsgálati összefoglalás naprakésszé tétele esetén az Ügynökség minden egyes naprakésszé tett vizsgálati összefoglalás és átfogó vizsgálati összefoglalás esetében díjat vet ki.

▼B

(3) Adatok közös benyújtásának naprakésszé tétele esetén az Ügynökség az e rendelet III. mellékletében rögzített kedvezményes díjat veti ki a naprakésszé tételt kérelmező egyes regisztrálókra.

Amennyiben azonban az 1907/2006/EK rendelet 10. cikke a) bekezdésének iv., vi., vii. és ix. alpontjában, 17 cikke (2) bekezdésének c) és d) pontjában, vagy 18. cikke (2) bekezdésének c) és d) pontjában szereplő valamennyi vonatkozó információ egy részét a regisztráló külön nyújtja be, az Ügynökség egyéni benyújtás alapján a III. mellékletben rögzített díjat veti ki a regisztrálóra.

(4) Amennyiben a regisztráló kkv, az Ügynökség a III. mellékletben megállapított kedvezményes díjat veti ki.

Azokban az esetekben azonban, amikor a naprakésszé tétel a regisztráló azonosságát érinti, a kkv-ra vonatkozó kedvezményes díj csak akkor alkalmazandó, ha az új személy kkv.

(5) Az (1)–(4) bekezdés hatálya alá tartozó díjakat 14 naptári napon belül kell befizetni azt követően, hogy az Ügynökség megküldte a számlát a regisztráló részére.

(6) Amennyiben a befizetésre nem kerül sor a (5) bekezdésben előírt határidő lejárta előtt, az Ügynökség póthatáridőt állapít meg a befizetésre.

Amennyiben a befizetésre a póthatáridő lejárta előtt sem kerül sor, a mennyiségi tartomány az 1907/2006/EK rendelet 22. cikke (1) bekezdésének c) pontjával összhangban benyújtott naprakésszé tételének esetében a naprakésszé tételt el kell utasítani.

▼M1

Amennyiben a befizetésre a póthatáridő lejárta előtt sem kerül sor, más naprakésszé tételek esetében az Ügynökség elutasítja a naprakésszé tételt. A kérelmező kérésére az Ügynökség meghosszabbítja a póthatáridőt, amennyiben a póthatáridő meghosszabbítására vonatkozó kérelmet a kérelmező a póthatáridő lejárta előtt benyújtotta. Amennyiben a befizetésre a meghosszabbított határidő lejárta előtt sem kerül sor, az Ügynökség elutasítja a naprakésszé tételt.

(7) Az adott naprakésszé tétellel kapcsolatban annak elutasítása előtt befizetett díjak nem téríthetők vissza vagy más módon nem írhatók jóvá a regisztráló részére, amennyiben a naprakésszé tétel elutasításának oka az, hogy a regisztráló nem nyújtotta be a hiányzó információkat, vagy nem fizette be a díjat a határidők lejárta előtt.

▼B

6. cikk

Az 1907/2006/EK rendelet 10. cikke a) pontjának xi. alpontja szerinti kérelmek díjai

(1) Az e cikk (2), (3) és (4) bekezdésének megfelelően az Ügynökség díjat vet ki az 1907/2006/EK rendelet 10. cikke a) pontjának xi. alpontja szerinti kérelmekre.

(2) Az Ügynökség a kérelemben szereplő tételenként a IV. mellékletben rögzített díjat veti ki.

A vizsgálati összefoglalásra vagy az átfogó vizsgálati összefoglalásra vonatkozó kérelem esetében az Ügynökség a kérelemben szereplő minden egyes vizsgálati összefoglalásra vagy az átfogó vizsgálati összefoglalásra külön díjat vet ki.

▼M1

(3) Ha a kérelem közös benyújtásra vonatkozik, az Ügynökség a IV. mellékletben rögzített kedvezményes díjat veti ki. Ha a kérelmet a vezető regisztráló nyújtja be, az Ügynökség csak a vezető regisztrálóra veti ki a IV. mellékletben rögzített kedvezményes díjat.

▼B

(4) Amennyiben a kérelmező kkv, az Ügynökség a IV. melléklet 2. táblázatában megállapított kedvezményes díjat veti ki.

(5) A kérelem kézhezvétele időpontjának az az időpont tekintendő, amikor az Ügynökség megkapja a kérelemre kivetett díjat.

7. cikk

Az 1907/2006/EK rendelet 9. cikke szerinti bejelentés díjai

(1) Az Ügynökség az V. melléklet 1. táblázatában rögzített díjat veti ki bármely, az 1907/2006/EK rendelet 9. cikke szerinti, a termék- és folyamatorientált kutatásra és fejlesztésre (a továbbiakban: PPORD) vonatkozó, az általános regisztrálási kötelezettség alóli mentességről szóló bejelentésre.

Amennyiben a bejelentő kkv, az Ügynökség az V. melléklet 1. táblázatában megállapított kedvezményes díjat veti ki.

(2) Az Ügynökség az V. melléklet 2. táblázatában rögzített díjat veti ki az 1907/2006/EK rendelet 9. cikke szerinti, a PPORD-re vonatkozó, az általános regisztrálási kötelezettség alóli mentesség meghosszabbítása iránti kérelemre.

Amennyiben a kérelmező kkv, az Ügynökség az V. melléklet 2. táblázatában megállapított kedvezményes díjat veti ki.

(3) Az (1) bekezdés hatálya alá tartozó díjakat hét naptári napon belül kell befizetni az követően, hogy az Ügynökség megküldte a számlát a bejelentő gyártó, importőr vagy az árucikk előállítója részére.

A (2) bekezdés hatálya alá tartozó díjakat 30 naptári napon belül kell befizetni azt követően, hogy az Ügynökség megküldte a számlát a meghosszabbítást kérelmező gyártó, importőr vagy az árucikk előállítója részére.

(4) Amennyiben a befizetésre nem kerül sor a (3) bekezdésben előírt határidő lejárta előtt, az Ügynökség póthatáridőt állapít meg a befizetésre.

Amennyiben a befizetésre a póthatáridő lejárta előtt sem kerül sor, a bejelentést vagy a meghosszabbítás iránti kérelmet el kell utasítani.

▼M1

(5) Az adott bejelentéssel vagy meghosszabbítás iránti kérelemmel kapcsolatban azok elutasítása előtt befizetett díjak nem téríthetők vissza vagy más módon nem írhatók jóvá a bejelentő vagy a kérelmező számára, amennyiben a bejelentés vagy a meghosszabbítás iránti kérelem elutasításának oka az, hogy a gyártó, importőr vagy az árucikk előállítója nem nyújtotta be a hiányzó információkat, vagy nem fizette be a díjat a határidők lejárta előtt.

▼B

8. cikk

Az 1907/2006/EK rendelet 62. cikkének alapján benyújtott kérelmek díjai

(1) Az Ügynökség az e cikk (2) és (3) bekezdésének megfelelően díjat vet ki az 1907/2006/EK rendelet 62. cikke szerint benyújtott, anyagok engedélyezésére vonatkozó kérelemre.

(2) Az Ügynökség a VI. mellékletben rögzített alapdíjat veti ki az anyagok engedélyezésére vonatkozó kérelemre. Az alapdíj egy anyagra, egy felhasználásra és egy kérelmezőre vonatkozó engedélyezési kérelemre terjed ki.

Az Ügynökség az e rendelet VI. mellékletében rögzített kiegészítő díjat vet ki valamennyi további felhasználásra, valamennyi további olyan, a kérelem tárgyát képező anyagra, amely megfelel az 1907/2006/EK rendelet XI. mellékletének 1.5. szakaszában meghatározott anyagcsoport fogalmának, és valamennyi további kérelmezőre, amely kérelemben szereplő fél.

▼M1

Az Ügynökség egyetlen számlát állít ki, amely az alapdíjat és valamennyi további díjat egyaránt tartalmazza a közösen benyújtott engedélyezési kérelmek esetében is.

▼B

(3) Amennyiben a kérelmező középvállalkozás vagy két vagy több kkv, amelyből a legnagyobb középvállalkozás, az Ügynökség a VI. melléklet 2. táblázatában megállapított kedvezményes alapdíjat és kedvezményes kiegészítő díjakat veti ki.

Amennyiben a kérelmező kisvállalkozás vagy két vagy több kkv, amelyből a legnagyobb kisvállalkozás, az Ügynökség a VI. melléklet 3. táblázatában megállapított kedvezményes alapdíjat és kedvezményes kiegészítő díjakat veti ki.

Amennyiben a kérelmező egy vagy több mikrovállalkozás, az Ügynökség a VI. melléklet 4. táblázatában megállapított kedvezményes alapdíjat és kedvezményes kiegészítő díjakat veti ki.

(4) Az engedélyezési kérelem kézhezvétele időpontjának az az időpont tekintendő, amikor az Ügynökség megkapja a kérelemre kivetett díjat.

9. cikk

Az engedélyek az 1907/2006/EK rendelet 61. cikke szerinti felülvizsgálatának díjai

(1) Az Ügynökség az e cikk (2) és (3) bekezdésének megfelelően díjat vet ki az 1907/2006/EK rendelet 61. cikke alapján benyújtott felülvizsgálati jelentésekre.

(2) Az Ügynökség a VII. mellékletben rögzített alapdíjat veti ki a felülvizsgálati jelentések benyújtására. Az alapdíj egy anyagra, egy felhasználásra és egy kérelmezőre vonatkozó felülvizsgálati jelentésre terjed ki.

Az Ügynökség az e rendelet VII. mellékletében rögzített kiegészítő díjat veti ki valamennyi további felhasználásra, valamennyi további olyan, a felülvizsgálati jelentés tárgyát képező anyagra, amely megfelel az 1907/2006/EK rendelet XI. mellékletének 1.5. szakaszában meghatározott anyagcsoport fogalmának, és valamennyi további olyan személyre, amelyre felülvizsgálati jelentés kiterjed.

▼M1

Az Ügynökség egyetlen számlát állít ki, amely az alapdíjat és valamennyi további díjat egyaránt tartalmazza a közösen benyújtott felülvizsgálati jelentések esetében is.

▼B

(3) Amennyiben a kérelmező középvállalkozás vagy egy vagy több kkv, amelyből a legnagyobb középvállalkozás, az Ügynökség a VII. melléklet 2. táblázatában megállapított kedvezményes alapdíjat és kedvezményes kiegészítő díjakat veti ki.

Amennyiben a kérelmező kisvállalkozás vagy egy vagy több kkv, amelyből a legnagyobb kisvállalkozás, az Ügynökség a VII. melléklet 3. táblázatában megállapított kedvezményes alapdíjat és kedvezményes kiegészítő díjakat veti ki.

Amennyiben a kérelmező egy vagy több mikrovállalkozás, az Ügynökség a VII. melléklet 4. táblázatában megállapított kedvezményes alapdíjat és kedvezményes kiegészítő díjakat veti ki.

(4) A felülvizsgálati jelentés kézhezvétele időpontjának az az időpont tekintendő, amikor az Ügynökség megkapja az annak benyújtására kivetett díjat.

10. cikk

Az ügynökség határozatai ellen az 1907/2006/EK rendelet 92. cikke szerint benyújtott fellebbezések díjai

(1) Az Ügynökség a VIII. mellékletben megállapított díjat veti ki az Ügynökség határozata ellen az 1907/2006/EK rendelet 92. cikke szerint benyújtott fellebbezésekre.

(2) Amennyiben a fellebbezést kkv nyújtja be, az Ügynökség a VIII. melléklet 2. táblázatában megállapított kedvezményes díjat veti ki.

(3) A díj nem téríthető vissza abban az esetben, ha a fellebbezési tanács elfogadhatatlannak ítéli a fellebbezést.

(4) Az Ügynökség visszatéríti az e cikk (1) bekezdésével összhangban kivetett díjat abban az esetben, ha az Ügynökség ügyvezető igazgatója az 1907/2006/EK rendelet 93. cikkének (1) bekezdésével összhangban helyesbíti a határozatot, vagy ha a fellebbezés sikeres.

(5) A fellebbezésnek a fellebbezési tanács általi kézhezvétele akkor valósul meg, ha a vonatkozó díj beérkezett az Ügynökséghez.

11. cikk

Egyéb díjak

(1) Díjat lehet kivetni az Ügynökség által valamely fél kérelmére nyújtott azon igazgatási és technikai szolgáltatásokra, amelyeket az ebben a rendeletben előírt más díjak nem fedeznek. A díj szintjének figyelembe kell vennie az elvégzendő munka mennyiségét.

Nem lehet azonban díjat kivetni az Ügynökség információs szolgálata által nyújtott segítségre, illetve az 1907/2006/EK rendelet 77. cikke (2) bekezdésének h) és i) pontja által előírt, a tagállamok részére nyújtott támogatásra.

Az Ügynökség ügyvezető igazgatója dönthet úgy, hogy nem vet ki díjat az Ügynökségtől segítséget kérő nemzetközi szervezetekre vagy országokra.

(2) Az igazgatási szolgáltatásokért fizetendő díjakat 30 naptári napon belül kell befizetni azt követően, hogy az Ügynökség a számlát megküldte.

(3) Amennyiben a befizetésre nem kerül sor a (2) bekezdésben előírt határidőn belül, az Ügynökség póthatáridőt állapít meg a befizetésre.

Amennyiben a befizetésre a póthatáridőn belül sem kerül sor, az Ügynökség elutasítja a kérelmet.

(4) Ellenkező szerződéses kikötés hiányában a technikai szolgáltatások díjait a szolgáltatás nyújtása előtt kell befizetni.

(5) A szolgáltatások és díjak kategóriáit az Ügynökség igazgatósága állítja össze és fogadja el a Bizottság kedvező állásfoglalását követően.

12. cikk

Egyedüli képviselők

Az 1907/2006/EK rendelet 8. cikkében említett egyedüli képviselő kinevezése esetén annak megítélését, hogy a kkv-kra érvényes kedvezményes díjakat kell-e alkalmazni, az e képviselő által az érintett ügyletben képviselt nem közösségi gyártó, készítmény-előállító vagy termékgyártó foglalkoztatottainak számára, forgalmára és mérlegére vonatkozó adatok – köztük a nem közösségi gyártó, készítmény-előállító vagy termékgyártó kapcsolt és partnervállalataitól származó vonatkozó adatok – alapján kell elvégezni, a 2003/361/EK bizottsági ajánlással összhangban.

13. cikk

Kedvezményes díjak és mentesség

(1) Az a természetes vagy jogi személy, aki, illetve amely állítása szerint a 3–10. cikk szerinti kedvezményes díjra jogosult, erről a díjköteles regisztráció, a regisztráció naprakésszé tétele, a bejelentés, kérelem, felülvizsgálat, jelentés vagy fellebbezés benyújtásának időpontjában tájékoztatja az Ügynökséget.

(2) Az a természetes vagy jogi személy, aki, illetve amely állítása szerint az 1907/2006/EK rendelet 74. cikkének (2) bekezdése értelmében díjmentességre jogosult, e jogosultságról a regisztráció iránti kérelem benyújtásának időpontjában tájékoztatja az Ügynökséget.

(3) Az Ügynökség bármikor bizonyítékot kérhet arra vonatkozóan, hogy a kedvezményes díjak vagy a díjmentesség feltételei alkalmazandók.

▼M1

Amennyiben az Ügynökségnek benyújtandó igazolás nem az Unió valamelyik hivatalos nyelvén készült, azt valamelyik hivatalos nyelvre való hiteles fordítással együtt kell benyújtani.

▼B

(4) Amennyiben a természetes vagy jogi személy, aki, illetve amely állítása szerint kedvezményes díjra vagy díjmentességre jogosult, nem tudja bizonyítani e jogosultságát, az Ügynökség kiveti a teljes díjat, továbbá az igazgatási díjat is.

Amennyiben a természetes vagy jogi személy, aki, illetve amely állítása szerint kedvezményes díjra jogosult, már befizette ezt a kedvezményes díjat, de nem tudja bizonyítani e jogosultságát, az Ügynökség kiveti a teljes díj fennmaradó részét, továbbá az igazgatási díjat.

A 11. cikk (2), (3) és (5) bekezdésének rendelkezései megfelelően alkalmazandók.







III.

FEJEZET

AZ ÜGYNÖKSÉG ÁLTAL FIZETENDŐ DÍJAZÁS

14. cikk

Pénzeszközök átutalása a tagállamok részére

(1) Az e rendelet szerint beszedett díjak egy részét a következő esetekben kell átutalni a tagállamok illetékes hatóságai részére:

a) ha a tagállam illetékes hatósága az 1907/2006/EK rendelet 46. cikkének (4) bekezdésével összhangban értesíti az Ügynökséget valamely anyag értékelési eljárásának befejezéséről;

b) ha az illetékes hatóság kinevezte a kockázatértékelési bizottság egyik tagját, aki az engedélyezési eljárásban – ideértve a felülvizsgálatot is – előadóként jár el;

c) ha a tagállam illetékes hatósága kinevezte a társadalmi-gazdasági elemzéssel foglalkozó bizottság egyik tagját, aki az engedélyezési eljárásban – ideértve a felülvizsgálatot is – előadóként jár el;

d) ha a tagállam illetékes hatósága kinevezte a kockázatértékelési bizottság tagját, aki a korlátozási eljárásban előadóként jár el;

e) ha a tagállam illetékes hatósága kinevezte a társadalmi-gazdasági elemzéssel foglalkozó bizottság egyik tagját, aki a korlátozási eljárásban előadóként jár el;

f) ha adott esetben az Ügynökség kérésére az illetékes hatóság egyéb feladatokat végzett el.

Ha az ebben a bekezdésben említett bizottságok úgy döntenek, hogy társelőadót is kineveznek, akkor az átutalás megoszlik az előadó és a társelőadó között.

(2) A Bizottság kedvező véleményét követően az Ügynökség igazgatósága határozza meg az e cikk (1) bekezdésében említett feladatokért járó összegeket, díjak tagállamok illetékes hatóságai részére átutalandó részének felső határát, valamint az átutalásokra vonatkozó szabályokat. Az átutalandó összegek rögzítése során az Ügynökség igazgatósága figyelembe veszi az 1605/2002/EK, Euratom rendelet 27. cikkében meghatározott gazdaságosság, hatékonyság és eredményesség elveit. Biztosítja azt is, hogy az Ügynökségnek továbbra is elegendő pénzügyi forrás álljon rendelkezésére az 1907/2006/EK rendeletben meghatározott feladatai ellátásához, tekintettel a meglévő költségvetési előirányzataira és a többéves bevételi előirányzatokra, ideértve a közösségi támogatást is, és figyelembe kell vennie a tagállamok illetékes hatóságai által elvégzendő munka mennyiségét.

(3) Az (1) bekezdésben meghatározott átutalások csak akkor teljesíthetők, ha a vonatkozó jelentések az Ügynökség rendelkezésére állnak.

Az Ügynökség igazgatósága azonban dönthet úgy, hogy előfinanszírozást vagy időközi kifizetéseket engedélyez az 1605/2002/EK, Euratom tanácsi rendelet 81. cikkének (1) bekezdésével összhangban.

(4) Az (1) bekezdés b)–e) pontjában említett pénzátutalások arra szolgálnak, hogy ellentételezést nyújtsanak a tagállamok illetékes hatóságai számára az előadó vagy a társelőadó munkájáért és minden ehhez kapcsolódó tudományos vagy technikai támogatásért, és azok nem érintik a tagállamok azon kötelezettségét, amely szerint nem adhatnak az Ügynökség függetlenségével összeegyeztethetetlen utasításokat.

15. cikk

Egyéb díjazás

A szakértők vagy a bizottságok kooptált tagjainak az Ügynökség részére elvégzett munkájáért az 1907/2006/EK rendelet 87. cikkének (3) bekezdése szerint kifizetendő összegek rögzítése során az Ügynökség igazgatósága tekintetbe veszi az elvégzendő munka mennyiségét és az 1605/2002/EK, Euratom rendelet 27. cikkében meghatározott gazdaságosság, hatékonyság és eredményesség elveit. Biztosítja azt is, hogy az Ügynökségnek elegendő pénzügyi forrás álljon rendelkezésére az 1907/2006/EK rendeletben meghatározott feladatai ellátásához, tekintettel a meglévő költségvetési előirányzataira és a többéves bevételi előirányzatokra, ideértve a közösségi támogatást is.







IV.

FEJEZET

BEFIZETÉSEK

16. cikk

A befizetés módja

(1) A díjak euróban fizetendők.

(2) A befizetéseket csak azt követően lehet teljesíteni, hogy az Ügynökség kiállította a számlát, kivéve a 10. cikk értelmében esedékes befizetéseket.

(3) A 10. cikk értelmében esedékes befizetések kivételével a befizetéseket az Ügynökség bankszámlájára történő átutalással kell teljesíteni.

17. cikk

A befizetés azonosítása

(1) A 10. cikk értelmében esedékes befizetések kivételével minden befizetésnél a hivatkozási mezőben fel kell tüntetni a számla számát.

A 10. cikk értelmében esedékes befizetések esetében a hivatkozási mezőben fel kell tüntetni a fellebbező(k) azonosságát, és amennyiben van, a fellebbezés tárgyát képező határozat számát.

(2) Ha a befizetés célja nem állapítható meg, az Ügynökség határidőt állapít meg, ameddig a befizető írásban értesíti a befizetés céljáról. Ha az Ügynökség e határidő lejárta előtt nem kapja meg a befizetés céljáról szóló értesítést, akkor a befizetés érvénytelennek minősül, és az adott összeget vissza kell téríteni a befizető részére.

18. cikk

A befizetés időpontja

(1) A befizetés teljesítési dátumának az a nap tekintendő, amelyen a befizetés teljes összegét elhelyezték az Ügynökség bankszámláján.

(2) A befizetés akkor tekintendő időben teljesítettnek, ha iratokkal megfelelően bizonyítható, hogy a befizető az adott határidő lejárta előtt kiadta a megbízást a számlán szereplő bankszámlára történő átutalásra.

Az átutalási megbízásnak a pénzintézet által kiadott megerősítése megfelelő bizonyítéknak minősül. Amennyiben azonban az átutaláshoz SWIFT elektronikus banki fizetési mód alkalmazására van szükség, az átutalási megbízás igazolásaként a SWIFT-jelentésnek a pénzintézet megfelelően felhatalmazott tisztviselője által lebélyegzett és aláírt példánya szolgál.

19. cikk

Nem megfelelő befizetés

(1) A befizetési határidő csak akkor tekinthető betartottnak, ha a díj teljes összegét időben befizették.

(2) Ha egy számla több ügyletre vonatkozik, az Ügynökség valamely nem megfelelő befizetést bármely vonatkozó ügylethez hozzárendelhet. A befizetések hozzárendelésének kritériumait az Ügynökség igazgatósága határozza meg.

20. cikk

Túlfizetés visszatérítése

(1) A díjak összegén felül befizetett összegeknek a befizető részére történő visszatérítésére vonatkozó rendelkezéseket az Ügynökség ügyvezető igazgatója rögzíti, és azokat közzéteszik az Ügynökség honlapján.

Ha azonban a túlfizetés mértéke 100 EUR-nál kevesebb, és az érintett fél kifejezetten nem kérte a díj visszatérítését, akkor a túlfizetett összeget nem térítik vissza.

(2) A túlfizetett összegek nem számíthatók be az Ügynökség részére a jövőben fizetendő összegekbe.







V.

FEJEZET

ZÁRÓ RENDELKEZÉSEK

21. cikk

Ideiglenes előirányzat

Amikor az 1907/2006/EK rendelet 96. cikke (5) bekezdésének megfelelően az Ügynökség igazgatósága elkészíti a következő évre vonatkozó átfogó kiadási és bevételi előirányzatot, a közösségi támogatásból származó bevételektől elkülönítve feltünteti a díjakból származó bevételekre vonatkozóan külön meghatározott ideiglenes előirányzatot.

22. cikk

Felülvizsgálat

(1) Az e rendeletben meghatározott díjakat az Eurostat által a 2494/95/EK rendelet alapján közzétett európai fogyasztói árindex segítségével meghatározott inflációs ráta alkalmazásával évente felül kell vizsgálni. Az első felülvizsgálatra 2009. június 1-jével kerül sor.

▼M1

(2) A Bizottság továbbá az Ügynökség várható bevételeinek és kiadásainak alapjául szolgáló feltételezésekre vonatkozóan ismertté váló lényeges információkra tekintettel folyamatosan felülvizsgálja e rendeletet. A Bizottság 2015. január 31-ig felülvizsgálja e rendeletet abból a célból, hogy szükség szerint módosítsa azt, különös tekintettel az Ügynökség költségeire és a tagállamok illetékes hatóságai által nyújtott szolgáltatások kapcsolódó költségeire.

▼B

23. cikk

Hatálybalépés

Ez a rendelet az Európai Unió Hivatalos Lapjában való kihirdetését követő harmadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

▼M1









I. MELLÉKLET

Az 1907/2006/EK rendelet 6., 7. vagy 11. cikke szerint benyújtott regisztrációk díjai







1. Táblázat Rendes díjak Egyéni benyújtás Közös benyújtás Az 1–10 tonna mennyiségi tartományba eső anyagok díja 1 714 EUR 1 285 EUR A 10–100 tonna mennyiségi tartományba eső anyagok díja 4 605 EUR 3 454 EUR A 100–1 000 tonna mennyiségi tartományba eső anyagok díja 12 317 EUR 9 237 EUR Az 1 000 tonna fölötti anyagok díja 33 201 EUR 24 901 EUR







2. Táblázat Kedvezményes díjak kkv-knak Középvállalkozás (egyéni b enyújtás) Középvállalkozás (közös benyújtás) Kisvállalkozás (egyéni benyújtás) Kisvállalkozás (közös benyújtás) Mikrovállalkozás (egyéni benyújtás) Mikrovállalkozás (közös benyújtás) Az 1–10 tonna mennyiségi tartományba eső anyagok díja 1 114 EUR 835 EUR 600 EUR 450 EUR 86 EUR 64 EUR A 10–100 tonna mennyiségi tartományba eső anyagok díja 2 993 EUR 2 245 EUR 1 612 EUR 1 209 EUR 230 EUR 173 EUR A 100–1 000 tonna mennyiségi tartományba eső anyagok díja 8 006 EUR 6 004 EUR 4 311 EUR 3 233 EUR 616 EUR 462 EUR Az 1 000 tonna fölötti anyagok díja 21 581 EUR 16 185 EUR 11 620 EUR 8 715 EUR 1 660 EUR 1 245 EUR









II. MELLÉKLET

Az 1907/2006/EK rendelet 17. cikkének (2) bekezdése, 18. cikkének (2) és (3) bekezdése vagy 19. cikke szerint benyújtott regisztrációk díjai







1. Táblázat Rendes díjak Egyéni benyújtás Közös benyújtás Díj 1 714 EUR 1 285 EUR







2. Táblázat Kedvezményes díjak kkv-knak Középvállalkozás (egyéni benyújtás) Középvállalkozás (közös benyújtás) Kisvállalkozás (egyéni benyújtás) Kisvállalkozás (közös benyújtás) Mikrovállalkozás (egyéni benyújtás) Mikrovállalkozás (közös benyújtás) Díj 1 114 EUR 835 EUR 835 EUR 450 EUR 86 EUR 86 EUR









III. MELLÉKLET

A regisztrációnak az 1907/2006/EK rendelet 22. cikke szerinti naprakésszé tételének díjai







1. Táblázat A mennyiségi tartományok naprakésszé tételének rendes díjai Egyéni benyújtás Közös benyújtás Az 1–10 tonnától a 10–100 tonnáig tartó mennyiségi tartomány 2 892 EUR 2 169 EUR Az 1–10 tonnától a 100-1 000 tonnáig tartó mennyiségi tartomány 10 603 EUR 7 952 EUR Az 1–10 tonnától az 1 000 tonna fölötti mennyiségig tartó tartomány 31 487 EUR 23 616 EUR A 10-100 tonnától a 100-1 000 tonnáig tartó mennyiségi tartomány 7 711 EUR 5 783 EUR A 10-100 tonnától az 1 000 tonna fölötti mennyiségig tartó tartomány 28 596 EUR 21 447 EUR A 100-1 000 tonnától az 1 000 tonna fölötti mennyiségig tartó tartomány 20 885 EUR 15 663 EUR







2. Táblázat A tonnatartományok naprakésszé tételének kedvezményes díjai kkv-knak Középvállalkozás (egyéni benyújtás) Középvállalkozás (közös benyújtás) Kisvállalkozás (egyéni benyújtás) Kisvállalkozás (közös benyújtás) Mikrovállalkozás (egyéni benyújtás) Mikrovállalkozás (közös benyújtás) Az 1–10 tonnától a 10–100 tonnáig tartó mennyiségi tartomány 1 880 EUR 1 410 EUR 1 012 EUR 759 EUR 145 EUR 108 EUR Az 1–10 tonnától a 100–1 000 tonnáig tartó mennyiségi tartomány 6 892 EUR 5 169 EUR 3 711 EUR 2 783 EUR 530 EUR 398 EUR Az 1–10 tonnától az 1 000 tonna fölötti mennyiségig tartó tartomány 20 467 EUR 15 350 EUR 11 021 EUR 8 265 EUR 1 574 EUR 1 181 EUR A 10–100 tonnától a 100–1 000 tonnáig tartó mennyiségi tartomány 5 012 EUR 3 759 EUR 2 699 EUR 2 024 EUR 386 EUR 289 EUR A 10–100 tonnától az 1 000 tonna fölötti mennyiségig tartó tartomány 18 587 EUR 13 940 EUR 10 008 EUR 7 506 EUR 1 430 EUR 1 072 EUR A 100–1 000 tonnától az 1 000 tonna fölötti mennyiségig tartó tartomány 13 575 EUR 10 181 EUR 7 310 EUR 5 482 EUR 1 044 EUR 783 EUR







3. Táblázat Más naprakésszé tételek díjai A naprakésszé tétel típusa A regisztráló azonosságának a jogi személyiségét is érintő megváltozása 1 607 EUR A naprakésszé tétel típusa Egyéni benyújtás Közös benyújtás Változás a kérelemben szereplő információkhoz engedélyezett hozzáférésben: Tisztasági fok és/vagy a szennyező vagy adalékanyagok azonosítója 4 820 EUR 3 615 EUR A vonatkozó mennyiségi tartomány 1 607 EUR 1 205 EUR Vizsgálati összefoglalás vagy átfogó vizsgálati összefoglalás 4 820 EUR 3 615 EUR A biztonsági adatlapon szereplő információ 3 213 EUR 2 410 EUR Az anyag kereskedelmi neve 1 607 EUR 1 205 EUR Az 1907/2006/EK rendelet 119. cikke (1) bekezdésének a) pontjában említett, nem bevezetett anyagok IUPAC-neve 1 607 EUR 1 205 EUR Az 1907/2006/EK rendelet 119. cikke (1) bekezdésének a) pontjában említett olyan anyagok IUPAC-neve, amelyeket intermedierként, tudományos kutatás és fejlesztés céljára vagy termék- és folyamatorientált kutatás és fejlesztés céljára használnak 1 607 EUR 1 205 EUR







4. Táblázat Más naprakésszé tételek kedvezményes díjai kkv-knak A naprakésszé tétel típusa Középvállalkozás Kisvállalkozás Mikrovállalkozás A regisztráló azonosságának a jogi személyiségét is érintő megváltozása 1 044 EUR 562 EUR 80 EUR A naprakésszé tétel típusa Középvállalkozás (egyéni benyújtás) Középvállalkozás (közös benyújtás) Kisvállalkozás (egyéni benyújtás) Kisvállalkozás (közös benyújtás) Mikrovállalkozás (egyéni benyújtás) Mikrovállalkozás (közös benyújtás) Változás a kérelemben szereplő információkhoz engedélyezett hozzáférésben: Tisztasági fok és/vagy a szennyező vagy adalékanyagok azonosítója 3 133 EUR 2 350 EUR 1 687 EUR 1 265 EUR 241 EUR 181 EUR A vonatkozó mennyiségi tartomány 1 044 EUR 783 EUR 562 EUR 422 EUR 80 EUR 60 EUR Vizsgálati összefoglalás vagy átfogó vizsgálati összefoglalás 3 133 EUR 2 350 EUR 1 687 EUR 1 265 EUR 241 EUR 241 EUR A biztonsági adatlapon szereplő információ 2 088 EUR 1 566 EUR 1 125 EUR 843 EUR 161 EUR 120 EUR Az anyag kereskedelmi neve 1 044 EUR 783 EUR 562 EUR 422 EUR 80 EUR 60 EUR Az 1907/2006/EK rendelet 119. cikke (1) bekezdésének a) pontjában említett, nem bevezetett anyagok IUPAC-neve 1 044 EUR 783 EUR 562 EUR 422 EUR 80 EUR 60 EUR Az 1907/2006/EK rendelet 119. cikke (1) bekezdésének a) pontjában említett olyan anyagok IUPAC-neve, amelyeket intermedierként, tudományos kutatás és fejlesztés céljára vagy termék- és folyamatorientált kutatás és fejlesztés céljára használnak 1 044 EUR 783 EUR 562 EUR 422 EUR 80 EUR 60 EUR









IV. MELLÉKLET

Az 1907/2006/EK rendelet 10. cikke a) pontjának xi. alpontja szerinti kérelmek díjai







1. Táblázat rendes díjak Tétel, amelynek bizalmas kezelését kérik Egyéni benyújtás Közös benyújtás Tisztasági fok és/vagy a szennyező vagy adalékanyagok azonosítója 4 820 EUR 3 615 EUR A vonatkozó mennyiségi tartomány 1 607 EUR 1 205 EUR Vizsgálati összefoglalás vagy átfogó vizsgálati összefoglalás 4 820 EUR 3 615 EUR A biztonsági adatlapon szereplő információ 3 213 EUR 2 410 EUR Az anyag kereskedelmi neve 1 607 EUR 1 205 EUR Az 1907/2006/EK rendelet 119. cikke (1) bekezdésének a) pontjában említett, nem bevezetett anyagok IUPAC-neve 1 607 EUR 1 205 EUR Az 1907/2006/EK rendelet 119. cikke (1) bekezdésének a) pontjában említett olyan anyagok IUPAC-neve, amelyeket intermedierként, tudományos kutatás és fejlesztés céljára vagy termék- és folyamatorientált kutatás és fejlesztés céljára használnak 1 607 EUR 1 205 EUR







2. Táblázat Kedvezményes díjak kkv-knak Tétel, amelynek bizalmas kezelését kérik Középvállalkozás (egyéni benyújtás) Középvállalkozás (közös benyújtás) Kisvállalkozás (egyéni benyújtás) Kisvállalkozás (közös benyújtás) Mikrovállalkozás (egyéni benyújtás) Mikrovállalkozás (közös benyújtás) Tisztasági fok és/vagy a szennyező vagy adalékanyagok azonosítója 3 133 EUR 2 350 EUR 1 687 EUR 1 265 EUR 241 EUR 181 EUR A vonatkozó mennyiségi tartomány 1 044 EUR 783 EUR 562 EUR 422 EUR 80 EUR 60 EUR Vizsgálati összefoglalás vagy átfogó vizsgálati összefoglalás 3 133 EUR 2 350 EUR 1 687 EUR 1 265 EUR 241 EUR 181 EUR A biztonsági adatlapon szereplő információ 2 088 EUR 1 566 EUR 1 125 EUR 843 EUR 161 EUR 120 EUR Az anyag kereskedelmi neve 1 044 EUR 783 EUR 562 EUR 422 EUR 80 EUR 60 EUR Az 1907/2006/EK rendelet 119. cikke (1) bekezdésének a) pontjában említett, nem bevezetett anyagok IUPAC-neve 1 044 EUR 783 EUR 562 EUR 422 EUR 80 EUR 60 EUR Az 1907/2006/EK rendelet 119. cikke (1) bekezdésének a) pontjában említett olyan anyagok IUPAC-neve, amelyeket intermedierként, tudományos kutatás és fejlesztés céljára vagy termék- és folyamatorientált kutatás és fejlesztés céljára használnak 1 044 EUR 783 EUR 562 EUR 422 EUR 80 EUR 60 EUR









V. MELLÉKLET

Az 1907/2006/EK rendelet 9. cikke szerinti PPORD-bejelentések díjai







1. Táblázat A ppord-bejelentések díjai Rendes díj 536 EUR Kedvezményes díj középvállalkozásoknak 348 EUR Kedvezményes díj kisvállalkozásoknak 187 EUR Kedvezményes díj mikrovállalkozásoknak 27 EUR







2. Táblázat A ppord-mentesség meghosszabbításának díjai Rendes díj 1 071 EUR Kedvezményes díj középvállalkozásoknak 696 EUR Kedvezményes díj kisvállalkozásoknak 375 EUR Kedvezményes díj mikrovállalkozásoknak 54 EUR









VI. MELLÉKLET

Az 1907/2006/EK rendelet 62. cikke szerinti engedélyezési kérelmek díjai







1. Táblázat Rendes díjak Alapdíj 53 300 EUR További díj anyagonként 10 660 EUR További díj felhasználásonként 10 660 EUR További díj kérelmezőnként A további kérelmező nem kkv: 39 975 EUR A további kérelmező középvállalkozás: 29 981 EUR A további kérelmező kisvállalkozás: 17 989 EUR A további kérelmező mikrovállalkozás: 3 998 EUR







2. Táblázat Kedvezményes díjak középvállalkozásoknak Alapdíj 39 975 EUR További díj anyagonként 7 995 EUR További díj felhasználásonként 7 995 EUR További díj kérelmezőnként A további kérelmező középvállalkozás: 29 981 EUR A további kérelmező kisvállalkozás: 17 989 EUR A további kérelmező mikrovállalkozás: 3 998 EUR







3. Táblázat kedvezményes díjak kisvállalkozásoknak Alapdíj 23 985 EUR További díj anyagonként 4 797 EUR További díj felhasználásonként 4 797 EUR További díj kérelmezőnként A további kérelmező kisvállalkozás: 17 989 EUR A további kérelmező mikrovállalkozás: 3 998 EUR







4. Táblázat Kedvezményes díjak mikrovállalkozásoknak Alapdíj 5 330 EUR További díj anyagonként 1 066 EUR További díj felhasználásonként 1 066 EUR További díj kérelmezőnként További kérelmező: 3 998 EUR









VII. MELLÉKLET

Az 1907/2006/EK rendelet 61. cikke szerinti engedély-felülvizsgálatok díjai







1. Táblázat Rendes díjak Alapdíj 53 300 EUR További díj felhasználásonként 10 660 EUR További díj anyagonként 10 660 EUR További díj kérelmezőnként A további kérelmező nem kkv: 39 975 EUR A további kérelmező középvállalkozás: 29 981 EUR A további kérelmező kisvállalkozás: 17 989 EUR A további kérelmező mikrovállalkozás: 3 998 EUR







2. Táblázat Kedvezményes díjak középvállalkozásoknak Alapdíj 39 975 EUR További díj felhasználásonként 7 995 EUR További díj anyagonként 7 995 EUR További díj kérelmezőnként A további kérelmező középvállalkozás: 29 981 EUR A további kérelmező kisvállalkozás: 17 989 EUR A további kérelmező mikrovállalkozás: 3 998 EUR







3. Táblázat Kedvezményes díjak kisvállalkozásoknak Alapdíj 23 985 EUR További díj felhasználásonként 4 797 EUR További díj anyagonként 4 797 EUR További díj kérelmezőnként A további kérelmező kisvállalkozás: 17 989 EUR A további kérelmező mikrovállalkozás: 3 998 EUR







4. Táblázat Kedvezményes díjak mikrovállalkozásoknak Alapdíj 5 330 EUR További díj felhasználásonként 1 066 EUR További díj anyagonként 1 066 EUR További díj kérelmezőnként A további kérelmező mikrovállalkozás: 3 998 EUR









VIII. MELLÉKLET

Az 1907/2006/EK rendelet 92. cikke szerinti fellebbezések díjai







1. Táblázat Rendes díjak Fellebbezés a következő szerinti határozat ellen: Díj 1907/2006/EK rendelet, 9. vagy 20. cikk 2 356 EUR 1907/2006/EK rendelet, 27. vagy 30. cikk 4 712 EUR 1907/2006/EK rendelet, 51. cikk 7 069 EUR







2. Táblázat Kedvezményes díjak kkv-knak Fellebbezés a következő szerinti határozat ellen: Díj 1907/2006/EK rendelet, 9. vagy 20. cikk 1 767 EUR 1907/2006/EK rendelet, 27. vagy 30. cikk 3 534 EUR 1907/2006/EK rendelet, 51. cikk 5 301 EUR